Diari Oficial de la Generalitat Valenciana


Sumari del DOGV 1640, del 11-10-1991 (1991/822850)

ORDRE d'1 de setembre de 1991, del Conseller de Cultura, Educació i Ciència, per la qual es regula el regim de subvencions en matèria de patrimoni artístic moble, els criteris i el procediment per a la seua concessió.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/09/01/(1)/dof/vci/html**

### Dades del document

Número de DOGV
:   1640

Data del DOGV
:   11-10-1991

Secció del DOGV
:   DISPOSICIONS GENERALS

Número del document
:   1991/822850


Data del document
:   01-09-1991

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre d'1 de setembre de 1991, del Conseller de Cultura, Educació i Ciència, per la qual es regula el règim de subvencions en matèria de patrimoni artístic moble, els criteris i el procediment per a la seua concessió.  
La Conselleria de Cultura, Educació i Ciència té al seu càrrec el desenvolupament de les competències que en matèria de patrimoni artístic moble foren transferides a la Generalitat Valenciana pel Reial Decret 3066/1983, de 13 d'octubre (BOE 12 de desembre de 1983). Per al seu compliment cal que les ajudes que per part de la Generalitat Valenciana s'orienten a la difusió, promoció i conservació del patrimoni artístic moble queden regulades de forma coherent a la seua naturalesa i a l'ordenament jurídic autonòmic.  
En conseqüència, fent ús de les facultats que em confereix l'article 35 de la Llei 5/1983, de 30 de desembre, del Govern Valencià,  
ORDENE:  
Article únic  
Es convoca concurs públic per a concedir ajudes a les institucions públiques o privades sense finalitat lucrativa responsables del patrimoni artístic moble, i s'aproven les bases per les als es regeix, les quals s'inclouen com a annex a aquesta ordre. Aquestes ajudes se sufragaran amb càrrec a les aplicacions pressupostàries següents:  
64.32.695.6.661.21 405/000/91 Subvenció a altres museus 2.000.000 PTA  
21.65.431.3.536.87 703/000/91 Subvencions a Ajuntaments i  
 institucions sense finalitat de lucre,  
 responsables del patrimoni moble 10.808.853 PTA  
DISPOSICIONS FINALS  
Es faculta a la Directora General del Patrimoni Cultural per tal que dicte les normes complementàries necessàries per l'aplicació i el desenvolupament d'aquesta ordre.  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 1 de setembre de 1991.  
El Conseller de Cultura, Educació i Ciència,  
ANDREU LOPEZ BLASCO  
ANNEX  
Bases per a la concessió d?ajudes per al coneixement, conservació i difusió del patrimoni cultural moble per a institucions públiques i privades de la Comunitat Valenciana en 1991.  
Primera. Modalitats d?ajuda  
Se concediran ajudes per a projectes relacionats amb la conservació, catalogació, exposicions i despeses de funcionament de museus i d?objectes o conjunts d?interès cultural moble amb contingut artístic, etnològic o industrial.  
Segona. Requisits per a la concessió de les ajudes  
Podran demanar aquestes ajudes els ajuntaments i altres institucions públiques o privades sense finalitat lucrativa, titulars o responsables de la conservació i difusió de museus, de col·leccions museogràfiques i de béns del patrimoni cultural moble en la Comunitat Valenciana. 0  
Tindran prioritat per la concessió de les subvencions les següents peticions:  
1. Les sol·licituds dels titulars o responsables dels museus que acompleixen les normes legals vigents per aquestes institucions.  
2. Les sol·licituds de les institucions referides a la conservació del patrimoni moble declarat o incoat BIC, o inclòs en l'Inventari General de Béns Mobles.  
3. Les sol·licituds referides al patrimoni moble de clar interès i en perill de pèrdua o deteriorament greu.  
Seran valorades les següents característiques relacionades amb el patrimoni moble  
1. La participació de l'interessat en la financiació de l'activitat a subvencionar.  
2. L?ús públic dels béns.  
3. La continuació dels projectes o d'activitats començats els exercicis anteriors.  
4. A les sol·licituds referides al patrimoni de l'Església Catòlica, caldrà adjuntar-les l'informe favorable corresponent de la comissió mixta Església - Generalitat.  
Tercera. Sol·licituds  
1. Les sol·licituds es faran amb una petició de la institució interessada i s'hi haurà d'adjuntar el projecte de l'activitat per la qual se demana l'ajuda així com d'una memòria, si s?escau, de les activitats realitzades pel peticionari en els exercicis anteriors i relacionades amb el patrimoni moble que se pretén protegir i difondre. També hauran d'indicar les subvencions demanades amb la mateixa finalitat a altres institucions i organismes.  
2. Tota la documentació sol·licitada es presentarà en els serveis territorials de Cultura i Educació junt amb la sol·licitud o serà enviada segons el procediment establert en l'article 66 de la Llei de Procediment Administratiu. També podrà ser presentada en els centres de informació de l'Oficina d'Informació, Iniciatives i Reclamacions de la Generalitat Valenciana.  
3. Les sol·licituds seran trameses a la Direcció General de Patrimoni Cultural.  
4. Una comissió, presidida per la Directora General del Patrimoni Cultural i formada pel Cap del Servei de Patrimoni Moble així com pels tècnics de Belles Arts, Museus i Etnologia, seleccionarà les sol·licituds de concessió d'ajudes.  
5. Si la sol·licitud no reuneix les dades exigides o falta documentació, es requerirà a l'interessat per tal que en el termini de 10 dies esmene els defectes; altrament s'arxivarà la sol·licitud.  
6. El termini de presentació de sol·licituds acabarà el 14 d'octubre de 1991.  
7. Es consideren vàlides totes les sol·licituds presentades a aquest efecte durant aquest any.  
Quarta. Resolució de les sol·licituds  
1. D'acord amb les propostes elevades per la comissió avaluadora, la Direcció General del Patrimoni Cultural resoldrà la concessió o denegació de les ajudes, comunicant als sol·licitants el resultat de la seua petició.  
2. El pagament de les ajudes es farà mitjançant la justificació documental i la certificació tècnica per la part del Servei del Patrimoni Artístic Moble de la realització de la programació subvencionada.  
3. L?incompliment dels projectes per part dels interessats podrà originar la suspensió provisional o definitiva de les ajudes per part de la Conselleria de Cultura, Educació i Ciència.


Còpia Permalink ELI